الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد مرحبا بكم في لايف جديد اه من لايفات يوم الاتنين. اخر لايفين كنا اتكلمنا على حفز القرآن. والنهاردة بازن الله سبحانه وتعالى هيكون
كلام على ضبط العلاقة مع القرآن كيف يصاحب الانسان القرآن؟ خلينا الاول نقوله آآ ان احنا المرة اول مرة اتكلمنا فيها عن حفز القرآن. عملنا لكم آآ صدمة معينة. وهي ان احنا زكرنا حديس واحد بس هو قول النبي عليه الصلاة
والسلام يقال يقال لصاحب القرآن اقرأ وارتقي ورتل. فان منزلتك عند اخر اية تقرأها. تمام؟ ومن هنا انطلقنا في عتاب آآ لكل من لم يهتم بالحفظ او لم يهتم بالمراجعة
وان هو مهدد ان هو ما يعرفش يوم القيامة ان هو يعني يرتقي ويرتل انه في الحقيقة مش حافز كويس مش مراجع كويس فمش هيقدر يوم القيامة يقرأ ويرتقي ويرتل. زي ما الحديس بيرشد وهو واهم ان هو فاكر ان هو مجرد حفز شوية قرآن زمان ومش بيراجعهم فهو
وداخل في الحديس ده لأ انت مش داخل في الحديس دوت وبدأنا على كده نحفز ان احنا عايزين فعلا نيتنا في حفز القرآن ومراجعة ان احنا آآ نهتم جدا بقوة الحفز علشان بس المقام دوت عشان ربنا يرضى علشان اهلنا يلبسوا
حلتان لا تقوم لهما الدنيا عشان انت تلبس تاج الوقار علشان علشان علشان فكان تركيزي في الحديث على المعنى ده وهو معنى الحفز قوة المراجعة علشان اقدر يوم القيامة ان انا اقرأ وارتقي وارتل تمام خليني النهاردة بقى ابدأ
بداية تانية وبردو حديس اه انا احب دايما نبدأ بالصدمة عشان نتفاجئ كلنا وبعد كده نرجع ايه؟ نفوق ونشوفه احنا من القرآن. هل انا هدفي من اللايفين اللي فاتوا؟ ان انا اقول لك احفظ قرآن بس او اتعلم تجويد بس او راجع بس
يبقى انت غلطان وواهم. انا كل اللايفين اللي فاتوا دول كنت بحطك على اول سلمة في الطريق اول السلمة. اول السلمة ان يبقى معي قرآن بس وبعد كده لسه بقى هنتفاهم. لسه هنشوف هنعمل به ايه؟ لسه هنشوف هنتغير به. ازاي؟ لكن انا مجرد ان انا متوقع ان انا خلاص
طاقم اللايفين معايا خطة حفز وخطة مراجعة. ثم ماذا بعد؟ ما فيش ماذا بعد؟ هي خلاص بقى الشيخ قال لنا احفظ وراجع انت كده مية مية. لا يا حبيبي. لا خد بالك بقى خد
الصدمة بقى انا هقول لك دلوقتي كام صدمة علشان نفوق ونعرف احنا فين هي المسألة بس مش حفز صاحب القرآن يا جماعة يوم القيامة عشان يبقى اسمك صاحب قرآن مش مجرد ان انت بتقرا كتير او بتحفز كتير انما في في شرط خطير جدا عشان يبقى اسمك
بتحفظ قرآن. آآ آآ الشرط دوت هو كالتالي. النبي عليه الصلاة والسلام لما اخبر مسلا عن الزهراوين اللي هو البقرة وال عمران قال تأتيان يوم القيامة كغمامتان او غيايتان او فرقان من طير صواف تحاجان عن صاحبهما. تحجان
عن صاحبهما في رواية هنا الرواية بتقول تحجانا عليه عن صاحبهما. في رواية تانية طب مين بقى صاحب البقرة وال عمران دوت؟ قال في رواية تأتي يوم القيامة البقرة وال عمران
واهلهما اهلهما الذين كانوا يعملون بيما في الدنيا. الذين كانوا يعملون بما في الدنيا. يبقى مين اهل البقرة وال عمران اللي كانوا بيعملوا بهما في الدنيا. يبقى انا عشان ان انا صاحب بقرة. صاحب ال عمران. يبقى يشترط ان انا اكون من العاملين بالسورة من الفهمين لمعنى
لازم اكون فاهمها وبعمل بها. يبقى انا دلوقتي باخد الصدمة الجديدة مش الصدمة القديمة ان انت ما كنتش هتقرأ وترتقي وترتل الا لو كنت مراجع كويس وحافز كويس فبنينا اللايف على على الحفز الكويس ومراجعة الكويسة. النهاردة انا بقول لك في في حاجة تانية
ان اللي بيعمل بالبقرة وال عمران هو ده اللي نقدر نقول عليه صاحب البقرة وال عمران. المسألة مش هتبقى حفز بس حفز وعمل والعمل اولى من الحفظ. يعني لو واحد بيعمل بالبقرة وال عمران ومش حافزهم افضل من حافزهم وما بيعملش. ما بيعملش بهم
يوم القيامة كما في الرواية البقرة وال عمران واهليهم والذين كانوا يعملون بهما في الدنيا. يبقى دوت اول صدمة ان انا مش هيتسمى ان انا من اهل سورة من اهل قرآن الا لو كنت مع
العناية بالقرآن حفظا وعلما وتجويد ومراجعة وترتيل لازم اكون بالتوازي بعمل بما اعلم طيب خد بقى الجديد خد الصدمة التانية. آآ كلنا حافزين حديث مشهور قوي وهو ان القرآن صيام يشفعان للعبد يوم القيامة. القرآن والصيام ايه؟ يشفعان للعبد يوم القيامة
حلو حافظين احنا الحديس ده. بس المشكلة احنا حافظينه لغاية هنا بس. يعني احنا مش عايزين نكمله. لان كمالته آآ هتحرج ناس اه تمام؟ فاحنا بنحب ايه؟ نقول ايه؟ الصيام والقرآن يشفعان للعبد يوم القيامة. فكل واحد فينا معتبر نفسه
ان هو داخل في الحديس ده على اعتبار ايه؟ على اعتبار ان انا بحفظ قرآن. او بقرأ شوية كده مع نفسي بتاع هو فاكر كده ان هو داخل فيليه لأ تعالالي بقى تعالى كمل الرواية كمل الرواية وريت اللي عنده الرواية ديت او يقدر يجيبها لنا من من النت دلوقتي يجيبها لنا
عشان نقراها مع بعض. رواية بهدايتها بتقول ايه؟ الصيام والقرآن يشفعان العبد يوم القيامة. يقول الصيام يقول الصيام يا رب يا رب مناعته الطعام بالنهار فشفعني فيه ماشي. ويقول القرآن تعال لي بقى ويقول القرآن يا رب منعته النوم بالليل. يقول
تاني يا رب منعته النوم بالليل. قال فيشفعان فيشفعان هل احنا النص التاني من الحديس دوت احنا في يعني آآ هل احنا في النص التاني من الحديس؟ يعني النص الاولاني اكيد كلنا بنصوم بيمنعنا الطعام بالنهار. لكن النص التاني
في عندي في النص التاني. هل القرآن هيكدب؟ واكيد القرآن مش هيكدب. ولا هيجاملك. انما هيوصف الحقيقة. هيوصف الحقيقة. فهو دلوقتي هيشفع فيك. فهيقول قل يا رب منعت النوم بالليل. فهل القرآن فعلا منعك من النوم بالليل
هذا سؤال محرج جدا. لان في الحقيقة هتقول لي الصراحة الصراحة؟ لا ما حصلتش قبل كده. يبقى هل انت داخل في الحديس ده؟ هم. يعني منعك من النوم بالليل. يعني انت مقتطع جزء من الليل للقيام. والقيام ده مأثر على نومك كمان. يعني بدل ما
تنام تمن ساعات مسلا. لأ والله انا هنام ستة او سبعة عشان عايز افضي ساعة للقيام. او كنت بالليل بتحفزي او بتراجعي طولت الحفز وطول المراجعة فقلت مش مشكلة هاخد من نومي شوية علشان اهتم بالحفز او مراجعة او اجيب وردي
امشي قبل ما اجيب وردي علشان آآ والله انا محتاجة اراجع كويس عشان بقرأ تفسير كنت بسمع دورة في التدبر فالقرآن اخد من النوم او انا والله كنت هقوم الفجر عادي بس لا لا لا انا مش هقوم الفجر انا هقوم ساعة بدري ساعة بدري قبل الفجر
خلي شوية ومش مشكلة الساعة دي ربنا يبارك في في القليل. وبعوضها بعدين في الليل بعد العصر او كده. فده اسمه ان القرآن منعك من النوم بالليل. اما واحد يعني ما ما فيش اي حاجة من الحاجات دي خالص يعني. ليل وما شاء الله ليلك على يعني اللي بيمنعك من النوم بالليل اليوتيوب
ممكن لمياءك من نوم الليل الفيسبوك ممكن لبيعك من النوم بالليل التيك توك ممكن يمنعك من النوم بالليل تتفرج على افلام مسلسلات ممكن اللي بيبعك من النوم بالليل انك بتكلمي شاب آآ في التليفون. مم
تخيل ومجرد ان هو مجرد بيقرا شوية قرآن الصبح معتقد ان هو كده من ايه يعني داخل في الحديس ده يعني داخل بصدره في الحديس دوت انت هتهزر لازم عشان نقول ان انت راجل اهل قرآن او راجل ينفع يتقال ان انت من اهل الحديس دوت يتوفر فيك الشرط ان القرآن
هيقول مناعة النوم بالليل. فهل القرآن منعك من النوم بالليل ولا مانعكش؟ فلو ما منعكش يبقى احنا كده ايه محتاجين شغل شوية على نفسنا لان احنا كده بعيد شوية عن
عن صحبة القرآن خد بقى الحديس اللي جاي والصدمة التالتة ان احنا مشكلة احنا بندخل نفسنا في كل الاحاديس اللي فيها فضل القرآن. على اعتبار ان احنا ما شاء الله من اهل القرآن الزين هم اهل الله وخاصته. فانا جاي اقول لك لا استنى الموضوع مش
بساطة دي. حديث قول النبي عليه الصلاة والسلام اه ان اول ما ينشق القبر عن الانسان. في حديس بيبين النبي عليه الصلاة والسلام يا ريت برضو تجيبوا لي الحديس ده. يا ريت تجيبوا لي الحديس ده. اول ما ينشق الانسان اول ما
شق عنه القبر. يلقاه القرآن كالرجل الشاحب. يلقاه القرآن كالرجل الشاحب. تمام يلقاه القرآن كالرجل الشاحن فيقول انا صاحبك القرآن انا صاحبك القرآن. بعد كده هيقول له ايه؟ هيقول له انا الذي اسهرت ليلك. انا الذي اسهرت ليلك. واظمأت هواجرك
انا الذي اسهرت ليلك واظمأت هواجرك. يعني انا اللي خليتك سهران بالليل. سهرت بسببي. وكنت بتقوم من النوم بسببي كنت بتاخد من نومك عشاني؟ هل انت في الليلة دي؟ هل انت موجود في الوصف ده؟ هل القرآن هيقول كلام غير الواقع
هل القرآن هيكدب؟ يعني ما هي مش معقولة يا جماعة! فلو انا مش بالوصف ده يبقى مش انا بس الموضوع بسيط جدا. هو القرآن حيقول يرقى الرجل كرجل طول الشاحن فيقول انا صاحبك القرآن. اللي احنا انت بتسمي نفسك صاحب القرآن. انا الذي اسهرت ليلك
موجودة دي لا انا الذي اظمأت هواجرك. موجودة دي ازمات هواجرك. يعني ايه ازمات هواجرك؟ يعني انا من حبك في القرآن لقيت القرآن بيدعو للصيام وبيثني على الصائمين فبدأت تصوم
بدأت تصوم فبسبب القرآن بدأتي تصوم فبتصوم دلوقتي وبسبب ايه؟ بسبب وصايا القرآن. هل انت بالصفة دي؟ هل انت بتصوم صم يعني بتصوم آآ نوافل بتصوم اتنين وخميس بتصوم تلاتة بتصوم اي حاجة بتعمل اي حاجة في حياتك ولا مش
فلو القرآن ما حملكش على القيام الصيام صار من اجل المراجعة والتدبر والتفهم وسماع دروس عن القرآن يبقى مش دي الصحبة. تمام؟ انا الذي اسهرت ليلك واظمأت ايه؟ واظمأت هواجرك. عشان كده في الحديث يا ريت تجيبوا لنا الرواية يأتي يوم القيامة
الرجل الايه؟ كرجل الشاحب. كرجل الشاحب. وده برضو العلماء بيسألوا يعني بيقولوا هو ليه؟ اه كويس هناء سألت اهي. بيقولوا ليه قال كرجل الشاحب يعني ليه كرجل الشاحب؟ قالوا لان ده هو حاله في الدنيا
حاله في الدنيا. يعني حال الراجل ده هو كان كده في الدنيا. انتم عارفين اهل القرآن اهل العبادة بجد اللي هم اللي هم آآ عندهم عبادة طويلة بيسهروا كتير في القرآن. بيقعدوا كتير مع القرآن نومهم قليل
عارف بيبقى شكلهم عامل ازاي بتلاقي الاخ كده شكله ايه تحس وشه شاحب شوية. اه تحس عينيه اه مش نايم كويس فعلا باين عليه اثر القيام. يعني فيه كده ايه فيه شحوب شوية. فبياكل قليل بيسهر كتير. بيقرا قرآن كتير. بيقوم بدري قبل الفجر
السدام اثر شوية على نومه مأسر شوية على اكله. بس كل ده من اجل القرآن. فتشعر في النهاية ان هو شكله كرجل شاحب. فهو القرآن طالع بالصورة الشخص ده بيطلع بها. هي صورته في الحياة في الدنيا. وده بيدلك على ان فعلا صاحب العبادة طالب العلم الداعية الشخص المنهك
في خدمة الدين ده بيأثر عليه فعلا بيأثر على صحته حتى. بياخد من اكله بياخد من شربه بياخد من وقته بياخد من نومه. لدرجة ان هو ممكن يبان عليه الشحوب
احيانا بسبب الارهاق والتعب في في من اجل الدين. فلذلك كان يقال ان كان تحت عيني ابن عباس عينين ابن عباس مسل الشراك البالي من كثرة الدموع. كان تحت عين ابن عباس مسل الشراك البالي من كثرة الدموع. وقالوا كان ابو موسى الاشعري
يصوم حتى يصفر وجهه. كان يصوم حتى يصفر وجهه. هو ده احوال اهل اهل الايه؟ اهل العبادة. فهو القرآن طالع كالرجل الشاحب. يقول انا الذي في اسهرت ليلك انا الزي ازمأت ايه؟ هواجرك. وان كل تاج من وراء تجارته. يعني كل تاجر المفروض ياخد ربح التجارة. واني لك من وراء كل
تجارة فيعطى الملك بيمينه والخلد بشماله ويكسى والده حلتان لا تقوم لهما الدنيا يعني يوضع على رأسه تاج الوقار الحديس المشهور. اللي انا عايز اقوله بس في الحديس دوت ان ان مسألة ان انت تقول انا صاحب القرآن كلام محتاج مراجعة ومحتاج ان احنا يعني نشوف ايه الكلام. صاحب
طيب يبقى احنا قلنا من صفات صاحب القرآن الواضحة في الاحاديث ان القرآن يأخذ من نومه ان انه يقوم به من الليل انه يعني يدفعه الى صيام النهار انه يحمله على آآ السهر من اجل القرآن ومن اجل التدبر من اجل العبادة او يقوم قبل
الفجر كانوا قليلا من الليل ما يهجعون وبالاسحار هم يستغفرون. يبقى ده احوالهم تمام لو جبنا كلمة صاحب حتى من باب تاني تعالى نقول صاحب صاحب لما نقول واحد مصاحب واحد
يعني ايه واحد مصاحب واحد يعني علشان اقول ان انت صاحبي لازم يتوفر فيك شرطين. لو الشرط مش شرطين دول مش موجودين يبقى انت مش صاحبي قوي اول شرط الموافقة
يعني انا اعرف ناس كتير صح في ناس بعتبره زميلي. زميل في العمل زميل في في الكلية زميل في السكشن تمام بس مش صاحبي مش صاحبي. ليه يقول لك ما فيش تآلف ما بينا
يعني هو دماغه غير دماغي. اهتماماته غير اهتماماتي. آآ سنه غير سني برضو الدماغ مش واحدة ما حستش ان هو يعني قريب مني قوي يعني ايه فكرة ان فيه قواسم مشتركة كتير بتساعد على تكوين الصحوبية ديت لكن
صاحبي لازم يكون شبهي لازم يكون شبهي اللي هو صاحبي صاحبي فعلا القريب مني قوي. فتلاقي دماغه دماغي بيفكر زيي بيتكلم زيي مستوانا واحد لبسنا قريب من بعض اهتماماتنا واحدة افكارنا واحدة. ما بحتاجش ان انا اشرح له كتير. انا عايز ايه؟ ما بيعارضنيش كتير. بيراعي اهتماماتي. براعي اهتماماته. بنحاول
نريح بعض انت صاحبي هو اللي النبي عليه الصلاة والسلام وصفه. قال المرء على دين خليله. المرء على دين خليله طيب تعالوا نطبق الوصف ده على القرآن لو ان المرء على دين خليله. ونعتبر القرآن ده هو خليلك او صاحبك
طب القرآن ثابت مش هيتغير يعني لو مش هيتغير عشان خاطرك ولا هيعمل حاجة عشانك. كتاب عزيز انت تروح له وهو مش بيجي لك ما فيش غير حل واحد عشان صاحبه انا اللي ابقى شبهه. يعني ده الحل الوحيد عشان ابقى صاحب القرآن. انا اللي ابقى شبهه. هو مش هيبقى شبهي اكيد
فامتى اكون صاحب القرآن لو انا شبهه؟ شبهه انا على دين خليلي فتعاليم القرآن اوامر القرآن انا كل ما بكون بنفز ازا ده بينقلني لمنزلة صاحب. ببقى صاحبه بقى خلاص انت بقيت صاحبي خلاص. انت بقيت شبهي. انت بقت مني. انت بقيت بتوافقني
لكن انا بقرأ قرآن كتير بحفظ قرآن كتير لكن في فرق بين ما يدعو اليه القرآن وبين سلوكي لا يسخر قوم من قوم وانا بسخر. لا يغتب بعضكم بعضا وانا بغتاب. لا آآ لا تأكلوا الربا وانا باكل الربا. آآ قل
المؤمنين يغضوا من ابصارهم وانا بطلق البصر. قل للمؤمنات يغضضن من ابصارهم. وانا باطلق البصر. آآ احفظوا فروجكم. انا باعمل العادة السرية وباتفرج على الافلام الاباحية ولا يبدين زينتهن الا ما ظهر منها وليضربن بخمرهن على جيوبهن وانت لبسك ضيق
وحجابك شفاف وفاة ومفتن وملفت للنزر. وكله زينة في بعضه والضيق ومونيكير يبقى احنا فين من الصحبة ديت اقيموا الصلاة وانا بصلي كروتة وقرآن الفجر ان قرآن الفجر كان مشهودا
وانا ما بصليش فجر اصلا ان الحكم الا لله. وانا مش بتحاكم لدين ربنا. ولما بيجي لي حكم ربنا ما بيعجبنيش احكام الطلاق احكام المواريس احنا في وادي قرآن في وادي تاني
وبعد كده عايزين نقول احنا انا صاحب القرآن انا حافظ عم الشيخ انا حافظ الشيخ زايد اجيبهم لك سرد. انا خاتم يا عم الشيخ واجيب لك سرد يبقى انت سمعت اللايفين اللي فاتوا بس. تعال لي بقى
تعال لي تعاليم القرآن ما يدعو اليه القرآن تمام؟ هل انت بتعمل كده ولا لأ تمام يبقى انا عشان اقول صحوبية يبقى لازم واحد ان يبقى فيه متابعة في تشابه
في دين خليلي فلو انت افعالك اخلاقك عباداتك في وادي وما يدعو القرآن في وادي تاني يبقى لو خاتم قرآن يبقى انت مش صاحبه. لو خاتم قرآن يبقى انت مش صاحبه
العلامة التانية احنا قلنا علامتين للصحبة العلامة التانية وهي عدم الملل عدم الملل تعال كده هات لي بنتين من اللي هم بيحبوا بعض قوي بنت بتحب صاحبتها وبينهم يعني هم زي الصحاب صحاب بقى جامد اوي يعني
شوفهم وهم بيتكلموا مع بعض هتلاقي البنت بتكلم صاحبتها في الكلية وبتروح معها الصبح تركب معها بيقعدوا يرغوا طول ويروحوا تمام؟ يقعدوا في السيكشن في المحاضرة يقعدوا جنب بعض ويتكلموا مع بعض وينزلوا في البريك مع بعض ويفطروا مع بعض. ويقعدوا طول السكاشن مع بعض ويروحوا مع بعض
وبعد ما يروحوا بيكلموا بعض اونلاين وبتعاكسها في الشات وبتعمل لها كومنتات وبتبعت لها في على الواتس اب تبعت لها على التليجرام وبعد كده تكلمها بالليل وبعد كده تنام واول ما بتصحى بتصبح عليها
صح ولو البنت دي في معدية كده تحت البيت وقالت لها انزلي لي نقف شوية هتنزل لها ماما تقول لها يا بنتي ما انت لسه كنت معه في في الكلية. تقول لها يا ماما صاحبتي ما ازهقش منها. وممكن تقف معها في الشارع ساعة. تتكلم. ما تزهقش. والناس ينادوا عليها اطلعي بنت
كفاية كده ما انت خلاص انتم لغيتوا طول اليوم. قلت لها يا ماما صاحبتي. ما بازهقش منها فمن علامات الصحبة عدم الملل. عايز تقيم قدر صحبتك للقرآن شف انت بتزهق امتى؟ بتزهق امتى
كل ما تكون بتزهق اسرع كل ما يدل على ضعف العلاقة بسيطة هي علامات بسيطة انا اديتك علامتين واضحين زي الشمس. العلامة الاولى الموافقة العلامة التانية عدم الملل. فلو انت بتمل
بسرعة عند قراءة القرآن يبقى هو مش صاحبك من الاخر بسيطة جدا. انا بقرأ خمس صفحات ما اقدرش اكمل بزهق. بمل وانا بقرأ حزب وبمل انا ممكن اقرأ جزء بس اكتر من كده مش بزهق الصراحة مش قادر كفاية قوي كده
واحد بيقرأ جزئين بس اخرج. فيه واحد يقرأ ثلاثة. فيه واحد يقرأ خمسة ما عندوش مشكلة. فيه واحد بيقرأ خمسة ونفسه يقرأ اكثر بس ما فيش وقت دي درجات درجات من الصحبة
عشان كده ما تستغربش انك تسمع احوال السلف اللي كان بيقرأ القرآن في تلات ايام ويفرحه في يومين واللي بيقرأه في يوم واللي بيقرأه في اربعة اه عادي هم كانوا بيحبوه جدا
لا يملون منه ابدا. ما فيش موضوع الملل ده مش موجود. مش موجود عند الناس دي. فكانوا لا يملون من القرآن. واضح فالشاهد يعني ان ان من علامات صحبة القرآن
عدم الملل كل ما تملى اسرع كل ما يدل على ان العلاقة ايه اضعف شوية. عشان كده سيدنا عثمان آآ آآ هيقول كلام ويطبقه دلوقتي كان بيقول ايه؟ جملة شهيرة جدا
كان يقول لو طهرت قلوبكم. لو ايه؟ لو طهرت قلوبكم ما شبعت من كلام ربكم لو طهرت لو طهرت قلوبكم ما شبعت من كلام ربكم يبقى يدل ان كل ما ايمانك يزيد
كل ما مسألة انك انت تمل تقل لدرجة ان انت لو فعلا طهر قلبك وبقى مية مية نضف تماما ما تشبعش ابدا مهما قرأت لا تمل. مهما بقيت مع القرآن تتدارسه لا تمل
طب اللي بيقول الكلام ده بيقوله كده زي ما احنا كده زي ما انا بتكلم كده بقول كلام كبير وانا ما بعملش به لأ. اللي قال الكلمة دي كان هو نفسه بيختم كل يوم
وكان عثمان يقرأ القرآن كما تقول زوجته كل ليلة في ركعة. متخيل طبعا ده كلام كبير مش عايزين نوصل لكده اوي. بس عايز اقول لك ان اللي بيتكلم ده بيتكلم فاهم بيقول ايه. وهو نفسه بيعمل كده
كان يقرأ القرآن في ركعة كان بعد صلاة العشاء الله اكبر صلاة الفجر يكون ختم وده ثابت عنه مش كلام افورة ولا احاديث ضعيفة احنا فين من الكلام دوت هتقول لي اصل مش ممكن صعب جدا. تعال. لو انت حسبت الوقت اللي بتقعده على اليوتيوب والفيسبوك والانستجرام والتيك توك بلا هدف
يكفي يكفي انك تقرأ عشر تجزاء في اليوم والليلة. صح ولا مش صح لو انا غلطان قولوا لي انا غلطان لو انت ما بتقعدش خمس ساعات على الاقل زيادة عن حاجتك على الميديا
يبقى انا غلطان انت بتعمل كده يبقى انت تقدر مثلك يقدر يقرأ عشرة اجزاء في اليوم والليلة. انا مش عائز تقرا عشرة. اقرأ تلاتة خمسة بس حرك نفسك. انت واقف غلط
غلط يبقى انا بديك بس قمرات علامات ازاي اقول ان انت صاحب وازاي ان انت تحط نفسك فعلا اه على الطريق الصحيح عشان الاحاديس اللي انت فرحان وفاكر ان انت جواها وفاكر ان انا صاحب القرآن الاحاديس دي بتتكلم عني
ما تضحكش على نفسك لا انا ولا انت لا انا ولا انت مش احنا. احنا محتاجين حياة طويلة عشان نصاحب القرآن دوت. عشان نعرف قد ايه يعني القرآن ده يبقى هو حياتنا فعلا. حياتنا بتقوم بالقرآن
طب لو انا بقى صاحبت القرآن يحصل ايه يحصل ان حياتي كلها تبقى جميلة مرة واحدة بقى. مرة واحدة تلاقي حياتك كلها بقت جميلة لزلك كان ابن ابي الحواري. ابن ابي الحواري
بيقول كلمة تكتب بماء الزهب. يا ريت بسرعة يلقطوا مني الكلمة دي واعملوا عليها سيرش في اليوتيوب في الجوجل. ونزلوها دلوقتي عشان نقراها مع بعض قال ابن ابي الحواري عجبت
لحفاظ القرآن اه يقول اني لاقرأ القرآن. يقول ابن ابي الحواري اني لاقرأ القرآن واحاروا في آية واحاروا في آية يعني بقعد اقرأ كده وابقى هتجنن من جمال القرآن. اني لاقرأ القرآن واحار في
ثم اقول في نفسي عجبا عجبا لحفاظ القرآن عجبا لحفاظ القرآن كيف يهنأ لهم نوم؟ كيف يهنأ لهم نوم؟ ويتلذذون بشيء من الدنيا. ويتلذذون بشيء من الدنيا وبين ايديهم كتاب الله
وبين ايديهم كتاب الله. والله والله لو علموا ما فيه لو علموا ما فيه واستحلوا به مناجاة الرب وتلذذوا به في قيام الليل لزهب عنهم النوم فرحا بما رزقوا من حلاوة القرآن. لزهب عن
النوم فرحا بما رزقوا من حلاوة القرآن. تاني هاتوها بسرعة يقول ابن ابي الحواري اني لاقرأ القرآن واحار في اية واقول عجبا لحفاظ القرآن كيف يهنأ لهم نوم كيف يهنأ له النوم؟ ويتلزز بشيء من الدنيا
وبين ايديهم كتاب الله والله لو علموا ما فيه والله لو علموا ما فيه واستحيوا به مناجاة الرب جل وعلا وتلذذوا به في قيام الليل لذهب عنهم النوم فرحا بما رزقوا من حلاوة القرآن. تحس ان انت بتقول تقرا كلام خيال علمي
اللي هو الكلام ده انا هو حلو. اللي هو بعد ما الشيخ بيقول الله بنقول ايه؟ الله! ايوة بقى ايه الجمال ده! ونقعد نمصمص شفايف. لكن انت مش موجود. انت مش موجود
انت مش هنا انت مش حاسس باي حاجة من الكلام دوت. انت بتمصمص شفايفك بس بس انت عند الحقيقة انت مش حاسس باي حاجة من الحاجات ديت تمام فاللي عايز اقوله
ان احنا في حاجة غلط. يعني اللي حضر معنا دورات تدبر مسلا اللي حضر معنا دورة تدبر الحجرات. دورة تدبر النور. دورة تدبر طه مريم. آآ دورة تدبر جزء عم. فعلا حس الموضوع دوت. ايه ده
هو احنا فين من القرآن؟ هو كل الكلام ده في القرآن كل الكلام ده موجود في القرآن؟ امال انا كنت فين؟ امال انا كنت عايش ازاي؟ امال انا بتعامل مع القرآن ازاي؟ هو فعلا هي دي الحلاوة. يعني ناس كتير بيعلقوا بعد الدورات يقول لك انا انا
اول مرة احس القرآن جميل كده. ان القرآن حلو كده. انا ما كنتش عايشة. انا ما كنتش فاهمة ان القرآن فيه كل حاجة. فيه كل حاجة في حياتنا. انا علاقتي بالقرآن اتغيرت
لان احنا مش منشغلين به. وده كلام ابن ابي الحواري. قال والله لو علموا ما فيه. احنا المشكلة ما نعرفش فيه ايه؟ القرآن فيه ايه؟ ما اعرفش. احنا مش منشغلين به. لا
علم ولا عمل ولا تلاوة ولا ولا بحاول اتدبر افهم احضر دورات احضر محاضرات اتعلم تفسير فرق كبير عارفين يا جماعة القرآن ده عامل زي ايه؟ بشبهه به بشبهه ولله المسل الاعلى يعني
بان انت مسلا رحتي انت رحت لايه؟ وده وده يعني المسال ده بيحصل في الواقع فعلا انت رحتي الكلية. حلو هو دخلت السكشن وقاعدة مع اصحابك البنات اللي هم بيقعدوا يهزروا ويضحكوا ويضيعوا وقتك وبتاع. ففاكرة ان دول ايه؟ دولا دولا اصحابي التمام الجامدين الكفاءة الكلام
ده حلو في واحدة بنت محترمة جدا مؤدبة جدا لبسها ممتاز جدا. قاعدة بعيد في حالها خالص. ما بتكلمش حد قاعدة بعيد في حالها خالص ما بتكلمش حد اصلا عمرها ما بتروح لواحدة تكلمها. ولا بتبدأ تصاحب اي واحدة
فاحنا شايفينها من بعيد. البنت شايفاها من بعيد فاكراها بنت خنيقة تمام؟ فاكراها بنت ايه؟ خنيقة. البنت دي شكلها خنقة كده. مش عارف ليه من بعيد كده؟ من بعيد كده شكلها خنقة
هي شكلها محترمة وكويسة بس انا حاسس ان هي خنقة كده. فكل الناس ايه فاكراها كده ايه فاكرة ان ان البنت دي علاقة معها تتحول للي احنا هنتخنق وخلاص قدر ربنا
ان انت رحت المدينة الجامعية. حلو المدينة الجامعية. ونزلت في اوضة قدر ربنا ان البنت دي بقت معك في الغرفة بتاعتك قدر ربنا ان البنت دي معك في الغرفة بتاعتك
فبدأتي تتعرفي عليها وتقربي منها وتسهري معها الليل وتقعدي معها بالنهار وتدردشوا مع بعض وانت فتحتي معها مواضيع. بس بدأت تتكلمي معها وهي بدأت تطلع. وبدأت انت تديها نفسك. بدأت تديكي نفسها. اكتشفتي ان البنت دي
كنز من كنوز الارض ان البنت دي احسن بنت شفتيها في حياتك. اخلاق ادب هزار احترام آآ آآ جدعنة مروءة اه اه صلاة عبادة وابتسام طيب جمال وكل حاجة فيها روعة
فرحتي انت قلتي لها هو انا ازاي ما كنتش اعرفك من زمان انا ازاي كنت ببص لك من بعيد معتبر ان انت بنت ايه خانقة كده وانا مش عايز اتعرف عليك. انت ليه ما كنتيش بتيجي تتعرفي علينا
ليه الجمال ده كله مخبياه ؟ فالبنت قالت لك والله انا ما بتعرفش على حد انا اللي يجي لي بادي له كل حاجة لكن ما تجيليش ما لكش عندي حاجة
هو ده معنى قوله تعالى وانه لكتاب عزيز. وانه لكتاب عزيز. عزيز يعني ايه يعني مش هيجي لك. انت تجي له وانت تتعرف عليه وانت اللي وانت اللي تقدم له وانت اللي تحاول تبقى شبهه
ساعتها هتكتشف انا كنت فين من الكتاب دوت انا كانت حياتي ماشية ازاي قبل ما اتعرف على القرآن انا كنت ازاي بافرح باضحك باقول ان انا سعيد قبل ما تبقى لي علاقة مع كتاب الله سبحانه وتعالى
ولله المثل الاعلى. فتبتدي تقول البنت دي يا جماعة ممتازة وتبتدي تكلمي البنات عنها يظل البنات برضه قلقانين هم سامعين منك تمام؟ كلام ان البنت دي ممتازة يا جماعة لازم تتعرفوا عليها. لازم تشوفوها. هو ده كلام من ابي الحواري. انا برجع لك تاني الكلام ده
الحواري وكأني بفهمك هو بيقول ايه هو بيقول اني لاقرأ القرآن واحرف اية كان البنت دي لما اتعرفت على البنت الممتازة ديت واقول عجبا لحفاظ القرآن كأنك بتقولي لبنات الدفعة ازاي مش عارفينها يا بنات الدفعة انتم ازاي مش عارفينها يقول لك اصل البنت دي انتم مش عارفينها. انتم قربتوا منها
اتعرفتوا عليها؟ شفتم اخلاقها؟ شفتم بركتها في حياتكم؟ شفتم جدعنتها؟ شفتم وقفتها جنبكم لما تقربوا منها وتعرفوها هتقولوا احنا ازاي ما كناش نعرفك من زمان نفس المسال ده بالزبط ولله المثل الاعلى
كذلك القرآن اول ما تقرب منه تلاقي حياتك كلها بقت بركة وانه لكتاب عزيز. لكن في نفس الوقت كتاب مبارك. مبارك من عند الله سبحانه وتعالى عشان كده كان اه احد العلماء جاءه طالب علم. طالب علم جاي يطلب العلم. فقال اريد ان اطلب عندك العلم
فقال يا هذا اتحفظ القرآن؟ يعني انت بتحفظ قرآن شغال في حفظ القرآن؟ قال لا قال لا. فقال رجل وغوثاه بالله وغوثاه بالله طالب علم لا يحفظ القرآن باي شيء يتنعم؟ وباي شيء يترنم؟ وباي شيء يناجي ربه
بص خد بالك من الكلام. بص هو لما قال لما قال لما حب يبين المصيبة هل انت عايز يقول له انت عايش ازاي انت بتتنفس ايه؟ انت فين النعيم اللي في حياتك؟ انت سعيد ازاي
فهل طالب علم وغوثه بالله طالب علم لا يحفظ القرآن باي شيء يتنعم وباي شيء يترنم؟ وباي شيء يناجي ربه تمام ابو سليمان الداراني يقول والله اني لاقوم الليل بالاية الواحدة
واظل فيها خمس ليالي يعني كل ليلة يبدأ بالاية دي يقف عندها قال ووالله لولا الغفلة ما تجاوزتها. والله لولا الغفلة ما تجاوزتها فان في كل مرة علم جديد وفهم جديد ومعنى جديد والقرآن لا تنقضي عجائبه
بيقولوا خمس ليالي باقوم باية كل ما اقرأ اتدبر حاجة بيقول في كل مرة معنى جديد وعلم جديد والقرآن لا تنقضي عجائبه فين الصحبة بقى هل انت صاحب قرآن؟ هل انت في علاقة زي كده؟ هل انت مقرب منه كده
صحبة يعني علم تتعلم تفسير تتعلم قواعد تفسير تحضر دورات تفسير عمل تعمل بكل كلمة تعلمتها تلاتة قيام قيام وحفز ومراجعة والحاجات دي اربعة عدم ملل تمام؟ موافقة كل الحاجات دي صحبة
يبقى انا عشان اقول انا مصاحب القرآن لازم انتقل من خانة اكيد عشان كده قلت لكم هو الحفظ والمراجعة دي السلمة الاولانية احنا في اول الطريق عارف يعني ايه الحفظ والمراجعة؟ اللي هو انا بس آآ انت قعدت مع البنت في الاوضة بس لسه بنتعرف على بعض. احنا لسه ما عملناش حاجة
ما فيش انشطة ما بينا. احنا قعدنا مع بعض بس بس لسه فين بقى الكلام؟ ما بدأناش اي حاجة فده احنا كده بحفظ القرآن عشان يبقى موجود بس عشان اطلعه. يعني كأني بالزبط عارفين حفز القرآن ده عامل زي ايه
عامل زي واحد مريض حلو؟ مريض آآ عنده مرض معين واحيانا بتجي له النوبة نوبة فجأة كده فالدكتور قال له والله الدواء بتاعك هو الدواء اسمه كزا. حلو تمام. ففي واحد شايل الروشتة في جيبه
وقال لما تيجي لي النوبة هروح اشتري الدواء من الصيدلية واخد الدواء وابقى كويس التاني بقى قال لأ انا اشتري الدواء واحطه في جيبي مش هحط الروشتة. انا هحط الدواء في جيبي
عشان لما تجيلي النوبة اخد الدواء على طول فطبعا التاني احسن بكتير من الاولاني لان الاولاني لسه لما تجي له النوبة لسة هيدور على الروشتة ولسه هيروح صيدلية ولسه هيعرف شغلانة. ممكن يكون مات على ما
فده اللي مش حافز قرآن اللي هو معتمد ان لما تحصل مشكلة هقرا قرآن هسأل شيوخ هشوف حد يقول لي ايه الاية ايه السورة اللي قراها ايه الاية اللي تحل لي مشكلتي؟ مش فاهم
حاجة لكن اللي حافز القرآن بقى عامل زي اللي حط الدواء في جيبه. هو بقى في جيبك خلاص. هو الدواء موجود في جيبك. بس الدوا موجود في جيبك دي دي خطوة حلوة. بس
مش دي النهاية. يعني لو انت في الاخر بعد ما الدواء حطيته في جيبك وعملت حاجة كويسة عشان تبقى سريع. سريع لما يحصل لك النوبة. يعني ايه النوبة اللي هي
الفتنة اما اجي لك الشبهة لما تجي لك المعصية لما تحلو في عينك معك قرآن بقى. معك الدواء بقى اهو في جيبك شفاء للصدور حلو لكن هو ده وكون انا اشتريت الدواء وحطيته في جيبي. انا كده خفيت
لأ انا كده لسة محتاج لما تيجي لي النوبة اطلعه واخد الحباية طب انا معي القرآن في جيبي معي القرآن في صدري بس انا مش عارف اطلع منه حاجة ما بفهموش
ما بعرفش ساعة المشكلة ساعة الشبهة الان اللي تعالجني ما اعرفش ساعة الشهوة ايه الاية اللي تسبتني ما اعرفش ساعة المشكلة الاية اللي تطبطب علي او الاية اللي مثلا تطيب خاطري
مش عارف لان انا مش فاهم. لان انا ما بعرفش اطلع. انا حافز واجيبها لك كلها من غير ولا غلطة لا تجويد ولا تشكيل ولا اي حاجة. جيبوا لك تريك كده. بس لما بتحصل لي شبهة انا مش عارف فين الرد. لما بتحصل لي شهوة مش عارف
العلاج لما بيحصل لي مشكلة مش عارف فين الآية اللي تجاوبني على المشكلة ديت فاهمين؟ فده اللي انا عايزه ان احنا يبقى اولا عشان ابني علاقة صحيحة مع القرآن واقول انا صاحبه فيها حفظ ومراجعة. حلو خلاص كده الدواء في جيبك. لكن لازم علم بقى
اعلم اتعلم اتعلم تفسير اتعلم تدبر احضر دورات قرآن اسمع دروس تفسير بانتزام اقرأ في تفسير بانتزام افهم ازاي قواعد في التفسير قواعد في التدبر ثم بعد ذلك ودي اخطر نقطة اخطر نقطة على الاطلاق ان انا انتوي
العمل بقى انتوي العمل وانفز يعني اعود نفسي انني ما اسمع اية ما اسمع اية الا اعمل بها اي اية تعدي علي في حفزي هو ده اللي احنا بدأنا به ان البقرة وال عمران يأتيان يوم القيامة. ويأتي اهلهم الذين كانوا ايه؟ يعملون بهم في الدنيا. مش كده؟ مش احنا قلنا كده؟ اهلهم يعملوا
يبقى انا هقول والله انا انا هعمل الاتي. حلو؟ انا لا تمر علي اية في كتاب الله الا ولازم اعمل حاجتين. افهم ولو حتى المعنى الاجمالي ومعنا الاجمالي الاية دي بتقول ايه بس؟ مش لازم تفاصيل
وعلى طول سؤال سريع بيجي في بالي الاية دي بتدعو الى ايه؟ انا باعمله ولا لأ؟ باعمله الحمد لله ما باعملوش ما باعملوش ليه؟ وازاي هاعمل سهلة سهلة هو ده الشخص المسالي اللي احنا عايزينه. هاضرب لكم على زلك امثلة
تاني انا حفزت خلاص آآ براجع بسبت بقرأ حلو يبقى انت كده الدواء في جيبك. عايزين نطلعه عايزين ناخده. فيه شبهات هتيجي فيه شهوات هتيجي فيه امراض فيه مشاكل عايز اتعود ان انا اتعامل معه بسهولة
يبقى بسيطة جدا منهج منهج بسيط جدا. علم عمل. ما فيش اي حاجة. علم عمل عشان كده عمل قبل كده كتاب فيه كتاب جميل كده اسمه القرآن. تدبر وعمل القرآن تدبر وعمل. ممكن تنزلوه. هو عبارة عن مصحف فيه على الهامش
معاني وتدبر وواجب. يعني يقول لك ايه ايه الواجب العملي في الاية ديت؟ القرآن تدبر وعمل. سهل جدا نزلونا على النت. قرآن تدبر وعمل هو مصحف عادي. بس على الهوامش هتلاقوا فيه المعاني. فيه التدبرات. فيه الواجب. يعني ايه الاية دي ترشدك ليه؟ والمفروض اعمل ايه
فالطبيعي انا عشان ابني علاقة صحيحة مع القرآن هعمل الاتي. هعمل تدبر وعمل. بس التدبر دوت فرع عن العلم. ما لازم اعلم الاية دي بتقوليه علشان اتفكر فيها وبعد ما اتفكر فيها استخرج العمل المطلوب بعد ما استخرج العمل المطلوب ودي الخطوة الاهم انفزه
هنفزه يعني تعالوا نقرأ ايات عشوائية حتى قوله تعالى آآ ذلك الكتاب لا ريب فيه هدى للمتقين. خلاص بسيط جدا ان الواجب هنا ان انا ازداد آآ يقين في القرآن وما اشكش ابدا انه من عند الله. واحاول ان التزم بالتقوى وهي ترك المنكرات وفعل الواجبات. الذين يؤمنون بالغيب
يقيمون الصلاة انا بصلي بس ما بصليش قوي يعني مش بركز في صلاتي. طب انا هحاول اركز في صلاتي علشان يقيمون الصلاة. ويؤتون الزكاة؟ هل انا بدفع زكاة ولا لا؟ ايه احكام الزكاة
آآ وهم بالاخرة هم يوقنون تمام؟ اولئك على هدى من ربهم واولئك هم المفلحون. تمام؟ وبعد كده بقى ايه كله بقى مسلا عن الجنة والنار. ايه الواجب فيها؟ الواجب فيها الشوق للجنة. الخوف من النار. التفكر في آآ عواقب معصيتي ان ممكن تحرمني من الجنة
طب انا عايز اتوب من معصية الفلانية والفلانية عشان انجو من النار ديت. لما بقرأ في اسماء الله الحسنى عليم حكيم خبير كل اسم عندي له واجب كل اسم عندي له معنى. كل اسم عندي له تدبر. وده باب طويل يطول شرحه. لو تقرأ قصص الانبياء حتى قصص الدعاء
قصص الامم السابقة بتقرأ وربنا عاتبهم في ايه؟ على الكفر على فعل قوم لوط على ان هم بيطففوا الميزان. لما ربنا وصف التعاهد قال وتلك عاد آآ جحدوا بايات ربهم وعصوا رسله وعصوا رسوله. طب ما انا باعصي الرسول عليه الصلاة والسلام. انا ما بعملش اللي الرسول بيأمر به. طب ما انا عصى ورسل اهو برضو. طب ما انا
كده بشابه قوم يهود في المصيبة ديت انا ايه بقعد ادردش مع نفسي. كل اية بحاول اطلع منها ايه؟ واجب. بحاول اطلع منها فكرة. بطلع منها واجب. ربنا بيقول اعلموا انما الحياة الدنيا لعبت
وله وزينة وتفاخر. خد الاية دي طبقها على العيال بتوع التيك توك اللي بياخدوا فلوس بالهبل آآ بيعملوا فيديو اي تخلف وبعد كده ياخد فلوس. اللي انا قاعد احسد انا لاعيبة الكورة وقاعد احسد ممسلين وقاعد ابص
لبتوع المهرجانات وبتوع الراب اللي قاعدين مولعينها مليونير بقوا مليونيرات في اسابيع. وقاعدين احنا نهري ونتكلم في الموضوع دوت. تروح للقرآن تلاقي كلام تاني. اعلموا انما الحياة الدنيا لعب ولهو وزينة. تفاخر بينكم. تكاثر في الاموال والاولاد
صح صح ده انا واقع في الحتة دي. كمثل غيث العلاج بقى اعجب الكفار نباته ثم يهيج فتراه مصفرا ثم يكون قام كله رايح وفي الاخرة اه انت بتفعل جديدة عذاب شديد ومغفرة من الله ورضوان. وما الحياة الدنيا الا متاع الغرور
طب ايه الواجب؟ الواجب هنا بقى مكتوب كمان يعني مكتوب فيه واجب مكتوب. سابقوا يبقى انا لما عرفت الموضوع ده مش هنافس حد على الدنيا مش احسد حد مش هقدر ابص للعيال التافهة اللي بياخدوا فلوس على مغنية متخلفة تريند اهبل انا مش مش في الحتة دي مش تبعي الحتة دي. انا
واقرأ قرآن يا جماعة وفاهم سابقوا الى مغفرة من ربكم وجنة عرضها كعرض السماء والارض وعدت للذين امنوا بالله ورسله ذلك فضل الله يؤتيه من يشاء والله ذو الفضل العظيم. شف انا بعدي لك بس
عشوائي كده عشوائي تتعامل زي مع الاسماء والصفات زكر الجنة والنار زكر قصص الصالحين والانبياء آآ زكر المواقف التحزيرية آآ اه زكر ايه اومال بقى الاوامر والنواهي اما ايات الحجاب انت ملتزمة بها حجابك واسع حجابك مش فتنة
غض البصر ايات الربا ايات الزنا ايات القتل ايات التطفيف الميزان ايات الميسر ايات الخمر كل دي احاسب نفسي على كل اية. لو انا عملت كده يبقى انا بدأت صاحب القرآن. لان ربنا قال الناس الجامدة
هم متصفين بالاتي قال تعالى الذين يستمعون القول فيتبعون احسنه الذين يستمعون القول فيتبعون احسنه تاني الذين يستمعون القول اللي هو القرآن فيعملوا ايه؟ فاء السرعة. فيتبعون احسنه. اولئك اولئك الذين هداهم الله واولئك هم المتقون. يعني ايه؟ يعني ده مثل ما قال تعالى مثلا
واذا سمعوا ما انزل الى الرسول. يحصل ايه؟ على طول طار اعينهم تفيض من الدمع. مما عرفوا من الحق يقولون يقولون ده التطبيق العملي التطبيق العملي التفاعل. يقولون ربنا امنا فاكتبن مع الشاهدين. وما
كان لا نؤمن بالله وما جاءنا من الحق ونطمع ان يدخلنا ربنا مع القوم الصالحين. فاثابهم الله بما قالوا جنة ومثل قوله تعالى ربنا اننا سمعنا ها سمعنا مناديا ينادي للايمان ان امنوا بربكم
فيفا سرعة وفي تطبيق بعديها. فآمنا. ساعتها بقى ايه؟ اطلب. ربنا فاغفر لنا ذنوبنا وكفر عنا سيئاتنا. وتوفنا ايه مع الابرار. يبقى فيه تطبيق عملي. تمام؟ تطبيق عملي زي ما الصحابي سمع قول الله تعالى لن تنالوا البر
حتى تنفقوا مما تحبون. تاني واحد صحابي سمع ابو طلحة انصاري قال لن تنالوا البر حتى تنفقوا مما تحبون. انت الاية دي سمعتها كتير قريتها كتير. ايه تفاعلك معها؟ تفاعلك معها المفروض افهمها. والله ربنا بيقول انتم مش هتنالوا البر. طب ايه هو البر
البر ده اعلى درجة في الخير. اعلى درجة في الخير اسمها البر. آآ حتى حتى دي اللي هي الغاية. ايه؟ تنفقوا مما تحبون. اه يعني مش نفقة عادية يعني اجيب الحاجة اللي بحبها
طيب يلا نطبق عملي سؤال عمرك انفقتي مما تحبين؟ عمرك كان عندك شنطة جديدة وشنطة نص جديدة تصدقتي بالجديدة؟ عمرك نزلت اشتريت حجابي حجاب جبت حجاب لك وحجاب لواحدة فقيرة. عمرك نزلت جبت اكل من من مطعم مشهور وعملت جبتي وجبة
غالية بتحبيها نفسك فيها ديتيها الفقير؟ ولا احنا بندي الفقير الاكل اللي هيترمى بدل ما نرميه في الزبالة نرميه في بق الفقير. ندي له الهدوم اللي مقطعة اللي كانت هتترمى. ندي له الجزم اللي ما تتلبسش
الحاجة المهلهلة المعفنة لكن ابو طلحة الانصاري اية بتقول هنفز. قال يا رسول الله ان احب ما لي الي بيرحاء ان احب ما لي الي بيروحاه. دا مش تصدق بوجبة ولا بشنطة. تصدق ببستان. بستان بستان يا جماعة. بستان مطل
مع المسجد النبوي وقال فاجعلها يا رسول الله صدقة لله ولرسوله. سبحان الله! ده اللي بتكلم فيه. انا لو منهجي كده في التعامل مع القرآن بسمع القول باتبع اسمع بطبق بسمع افهم اطبق بسمع افهم اعمل
على طول هتحول بعد فترة الى صاحب كل ما اقرب يقرب لي. كل ما اقدم يقدم لي. ابقى صاحبه. ساعتها ابقى صاحبه كل ما تعكس تسمع وتنفس تبقى شبه اللي قال اقترب للناس حسابهم وهم في غفلة غفلة معرضون. ما يأتيهم من ذكر من
ربهم محدث الا استمعوه ها الا استمعوه وهم يلعبون. الا استمعوه وهم ايه؟ يلعبون. لاهي قلوبهم احنا كده نلعب نسرح لا هي القلوب بنقرا قرآن افعالنا في وادي تاني افكارنا في وادي تاني تصوراتنا في وادي تاني
انت مش صاحب القرآن صاحبه اللي انا قلت لك عليه دوت. الموافقة العمل عدم الملل الانشغال به حفز تلاوة علم تدبر قيام صيام تطبيق كده انت صاحبه ما بتعملش اللي انا بقول عليه
يبقى احنا بنهزر ما تزعلوش مني كلامي قاسي؟ اه وصريح اوي وصدمتنا؟ اه احنا نستاهل؟ اه صعبان صعبنا عليك؟ لأ لان لو انا ما قلتلكش الكلام ده مش هتسمعوا من حد تاني
ولو انا ما ادتكش البوقين دول يبقى انا مش امين معك يبقى انا مش امين معك انا مش مش مش لي فرحة ان انا ايه بقعد اقول كلام. انا بكلم نفسي على فكرة. انا بكلم نفسي. انا وحش برضو
انا ما بعملش اللي انا بقوله انا بعاتب نفسي بس لازم تسمعوا الكلمتين دول علشان ما تجوش يوم القيامة تشوفوا علاء حامد تشعبطوا في رقبته. تقول يا رب ما قليناش
يا رب ما قلناش طالعة من اللي طلع لنا مية لايف وكان بيضحك علينا لأ انا عايز يوم القيامة تقول يا رب احنا يعني يبقى لي شفاعة يوم القيامة. لو افتكرتوني يعني. فانا بلغت. ويا رب انا اعمل باللي انا بقوله بس
وبعد كده انتم اعملوا به آآ هو ده طريق الصحبة ما فيش طريق تاني بسيط بسيط هو يسير على من يسره الله عليه هياخد منك مجهود؟ اه. هياخد منك وقت؟ اه. هتتعب عشان توصل للمنزلة دي؟ جدا. جدا جدا
بس الموضوع يستاهل الا ان سلعة الله غالية الا ان سلعة الله غالية. ادفع التمن قال ان سلعة الله الجنة. عايز الجنة وده طريق الجنة. عايز صحبة القرآن هو دوت. عايز تبقى في الاحاديس اللي قلتها في اول اللايف؟ هو ده الطريق اللي اعرفه
على راحتك بقى. اعمل اللي انت عايزه اللهم بلغت اللهم فاشهد. انا باحبكم في الله ويا رب يكون اللايف دوت وصل لكم فكرة افهمكم حاجة اوقفكم على الطريق حفزكم على القلب ابدأ ابدأ مش لازم مش هتوصل النهاردة وانا بكرة
ولا كمان شهر. بس ابدأ ابدأ. ابدأ غير. يرى الله منك خيرا. اعمل زي قاتل ميت نفس اللي احنا حكيناه قصته. ابدأ امشي في الطريق. اوصل ابدأ الطريق لو مت كانك وصلت. قرب من القرية الطيبة
قرب منها بس هتتكتب من اهلها حتى لو ما وصلتش. صح؟ مش هتعلمنا كده في القصص؟ ربنا يبارك فيكم. انا بحبكم في الله وفرحان قوي باللقاء الجميل دوت. وان شاء الله نكمل حاجة شبه كده
في اللقاء اللي جاي. جزاكم الله كل خير. آآ اللايف هيكون موجود على الصفحة. اسمعوه تاني وتالت وانشروه. سبحانك اللهم ربنا وبحمدك. اشهد ان لا اله الا انت استغفرك واتوب اليك
السلام عليكم ورحمة الله